«Dagen derpå» er Glimts nye konsept.

- Vi gleder oss til å gå mer i dybden etter Eliteseriekampene i 2019 sammen med dere som er glade i Bodø/Glimt, forteller sportslig leder Aasmund Bjørkan.

Mange supportere og andre interesserte har etterspurt mer analyser og forklaringer på hvordan vi i Glimt tenker inn mot og etter kampene. «Dagen derpå» er vårt svar på dette. Her vil trenere fra A -aget til Bodø/Glimt gå igjennom interessante situasjoner og gå mer i dybden enn det man rekker i intervjuer rett etter kampslutt.

- Gjennom å bruke video og eksempler fra kampene håper vi å kunne gi vårt publikum, våre supportere og andre interesserte litt bedre innblikk i hva vi legger vekt på, jobber med og ser etter, påpeker Aasmund Bjørkan.

- Det er allerede mye bra kampstoff der ute, for eksempel med studio Glimt, men vi håper at vi kan være et bra tilleggsprodukt når støvet har lagt seg litt påpeker Bjørkan.

Dagen derpå vil bli filmet på Aspmyra og lagt ut på Glimt.no hurtigst mulig etter kampene.

Se første episode her!